KIRJALLINEN KYSYMYS E-2825/01 esittäjä(t): María Sornosa Martínez (PSE) komissiolle. Euroopan sosiaalirahaston ympäristökoulutusvarojen siirtäminen Espanjan biodiversiteettisäätiölle.



Virallinen lehti nro 147 E , 20/06/2002 s. 0055 - 0056



KIRJALLINEN KYSYMYS E-2825/01 esittäjä(t): María Sornosa Martínez (PSE) komissiolle (11. lokakuuta 2001) Aihe: Euroopan sosiaalirahaston ympäristökoulutusvarojen siirtäminen Espanjan biodiversiteettisäätiölle Espanjan ympäristöministeriö ilmoitti äskettäin alueellisille viranomaisille, että ESR:n myöntämä 16 miljardin pesetan määräraha on siirretty biodiversiteettisäätiölle. Rahat oli alunperin kohdistettu muiden työntekijöiden kuin virkamiesten ympäristökoulutukseen itsehallinnollisten alueiden omien ohjelmien kautta. Sopimuksen mukaan itsehallintoalueet maksavat 30 prosenttia koulutuskustannuksista ja ympäristöministeriö loput täydennyksenä ESR:n tuelle. - Rahastojen toimintajakso on 20012006. - Biodiversiteettisäätiön tavoitteisiin kuuluu biodiversiteetin tutkiminen ja YK:n ja muiden kansainvälisten erityisjärjestöjen kanssa ylläpidettävien suhteiden kanavointi, mutta ei työntekijöiden ympäristökoulutus. - Itsehallintoalueiden viranomaiset ovat jo laatineet ympäristökoulutussuunnitelmat työntekijöille ESR:n puitteissa. Millaista tukea Espanjan valtiolle myönnettiin tässä tapauksessa ja mitä ehtoja rahoitettaville toimille asetettiin? Pitääko komissio ESR:n perusasetuksen mukaisena että Espanjan hallitus kohdistaa varoja uudelleen tällä tavalla? Mihin toimiin komissio aikoo ryhtyä varmistaakseen työntekijöiden ympäristökoulutusohjelmien jatkamisen yhteisön rahoituksella? Anna Diamantopouloun komission puolesta antama vastaus (23. marraskuuta 2001) Komission hyväksymät Iniciativa Empresarial y Formación Continua -toimintaohjelmat, jotka sisältyvät ohjelmakauden 20002006 tavoitteen 1 ja tavoitteen 3 yhteisön tukikehyksiin Espanjan osalta, sisältävät seuraavanlaisia ympäristökasvatustoimia: - koulutustoimia, joiden tavoitteena on suoraan tai epäsuoraan ympäristöasioihin ja ympäristöpolitiikan tavoitteiden saavuttamiseen liittyvissä tehtävissä työskentelevien työntekijöiden pätevyyden parantaminen - koulutusjaksoja (peruskurssit, erikoistumiskurssit ja kouluttajien koulutus) pienten ja keskisuurten yritysten työntekijöille, yrittäjille, johtajille ja muulle ammattihenkilöstölle, jonka tehtävät liittyvät suoraan tai epäsuoraan ympäristöasioihin ja ympäristöpolitiikan tavoitteiden saavuttamiseen - ympäristökoulutustarpeiden arvioinnin kehittäminen seuraavin keinoin: pätevyyksien analysointiverkosto, autonomisen alueen erityisselvitykset, seminaarit ja kokemusten vaihto - online-palvelukeskuksen perustaminen: ympäristökoulutuksen sisältö, etäopetusjärjestelmän luominen palvelukeskukseen ja monentyyppisten koulutusvälineiden jakelu, erityisesti ottaen huomioon alakohtaiset hyvien toimintatapojen oppaat Yhteisön tuki näihin toimiin myönnetään rakennerahastoja koskevista yleisistä säännöksistä 21 päivänä kesäkuuta 1999 annetussa neuvoston asetuksessa (EY) N:o 1260/1999(1) ja Euroopan sosiaalirahastosta 12 päivänä heinäkuuta 1999 annetussa Euroopan parlamentin ja neuvoston asetuksessa (EY) 1784/1999(2) määriteltyjen sääntöjen ja tavoitteiden mukaisesti. Koulutustoimien kehittämisen toimintalinjat sisältyvät toimintaohjelmiin, jotka komissio on hyväksynyt tavoitteeseen 1 liittyvästä toimintaohjelmasta 16 tammikuuta 2001 tehdyllä päätöksellä N:o C (2001) 24 ja tavoitteeseen 3 liittyvästä toimintaohjelmasta 23 tammikuuta 2001 tehdyllä päätöksellä N:o C (2001) 100. Ohjelmien toimintalinjojen täytäntöönpanemiseksi tarvittavat toimenpiteet ja toimet sisältyvät toimintaohjelmien seurantakomiteoiden 4. toukokuuta 2001 hyväksymiin ohjelma-asiakirjojen täydennyksiin. Asetuksen (EY) N:o 1260/1999 18 artiklan 3 kohdan a alakohdan mukaisesti toimenpiteiden lopulliset edunsaajaryhmät määritellään ohjelma-asiakirjan täydennyksessä. Asetuksen 9 artiklan m kohdassa säädetään, että ohjelma-asiakirjan täydennyksen laatii jäsenvaltio tai hallintoviranomainen ja sitä voidaan tarvittaessa muuttaa seurantakomitean päätöksellä ja että täydennys toimitetaan komissiolle tiedoksi. Toissijaisuusperiaatteen ja artiklan 9 mukaisesti Espanjan viranomaiset päättävät lopullisista edunsaajista. Espanjan viranomaiset ovat määritelleet Iniciativa empresarial y formación continua -ohjelmiin liittyvien ympäristökoulutustoimien vastuulliseksi lopulliseksi edunsaajaksi Ceneam-keskuksen (Centro Nacional de Educación Ambiental) vuonna 2000 aloitettujen toimien osalta ja Fundación Biodiversidad -säätiön vuonna 2001 ja sen jälkeen aloitettujen toimien osalta. Komissio huolehtii asetuksen (EY) N:o 1260/1999 määräyksien mukaisesti myönnettyjen tukien seurannasta ja arvioinnista. Samalla komissio valvoo, että toimintaohjelmissa ympäristökoulutukselle asetuettuja tavoitteita noudatetaan. (1) EYVL L 161, 26.6.1999. (2) EYVL L 213, 13.8.1999.